b'\n_START_ARTICLE_\nGabrielius Simas Sapiega\n_START_SECTION_\nI\xc5\xa1silavinimas, dalykin\xc4\x97 veikla\n_START_PARAGRAPH_\nGabrielius Simas Sapiega mok\xc4\x97si Lietuvos muzikos ir teatro akademijos muzikos fakultete, kompozicijos katedroje. Pirmosios pakopos studijas (2012-2016) baig\xc4\x97 lietuvi\xc5\xb3 kompozitor\xc4\x97s Ramintos \xc5\xa0erk\xc5\xa1nyt\xc4\x97s klas\xc4\x97je, o antrosios (2016-2018) \xe2\x80\x93 latvi\xc5\xb3 kompozitoriaus M\xc4\x81rti\xc5\x86\xc5\xa1o Vi\xc4\xbcumso klas\xc4\x97je._NEWLINE_2016 m. - Kauno Juozo Gruod\xc5\xbeio konservatorijos pedagogas._NEWLINE_2018 m. - Lietuvos muzikos ir teatro akademijos d\xc4\x97stytojas.\n_START_SECTION_\nK\xc5\xabryba, jos bruo\xc5\xbeai\n_START_PARAGRAPH_\nGabrielius Simas Sapiega yra vienas i\xc5\xa1 nedaugelio \xc5\xa1iuolaikini\xc5\xb3 Lietuvos kompozitori\xc5\xb3, ambicingai pl\xc4\x97tojan\xc4\x8di\xc5\xb3 pranc\xc5\xabz\xc5\xb3 spektrin\xc4\x97s muzikos mokyklai b\xc5\xabding\xc4\x85 komponavimo sistem\xc4\x85. Muzikinio k\xc5\xabrinio estetika siejama su Vakar\xc5\xb3 filosofijai b\xc5\xabding\xc5\xb3 id\xc4\x97j\xc5\xb3 regeneracija ir ry\xc5\xa1kiai juntamu emfaziniu centrizmu. Kompozitoriaus k\xc5\xabryboje galima atrasti labai glaud\xc5\xb3 lietuvi\xc5\xb3 liaudies ir rytieti\xc5\xa1k\xc5\xb3 dermi\xc5\xb3 s\xc4\x85lyt\xc4\xaf.'